જોકે ફ્રેન્ડ્ઝ ઓફ લેક્સના સભ્યો કહે છે તે પ્રમાણે થોડા જાગૃત પરિવારો અરીઠાં વાપરતા થાય તેના કારણે તળાવ સ્વચ્છ થઈ જવાનું નથી. આસપાસના વિસ્તારના 80 ટકા લોકો સાબુ અને શેમ્પૂનો ત્યાગ કરે તો જ સ્વચ્છતા આવે. જોઈએ કેટલા લોકો અરીઠાં વાપરતા થાય છે. ભારતમાં એક કંપનીને કુદરતી તત્ત્વો અને આયુર્વેદ માટે લોકોમાં વધેલા રસને કારણે ફાયદો થયો છે અને વિદેશી મલ્ટિનેશનલ કંપનીઓા કેમિકલ સામે પોતાના ઉત્પાદનોનો બિઝનેસ અબજોમાં પહોંચાડ્યો છે. અરીઠાંમાં પણ આવી કોઈ કંપનીને રસ પડી જાય તો ધંધાનો ધંધો અને સેવાનું અને કુદરતની રક્ષાનું કામ બંને થઈ શકશે. તમે આજે કરિયાણાની દુકાનેથી લઈ આવવાનો છો અરીઠાં?